Mahuta Nanaia: Ngatikahu ki Whangaroa Claims Settlement Bill — First ReadingText is incorporated into the Bound VolumeMahuta Nanaia: Ngatikahu ki Whangaroa Claims Settlement Bill — First Reading[Sitting date: 13 April 2016. Volume:713;Page:10584. Text is incorporated into the Bound Volume.]Hon NANAIA MAHUTA (Labour—Hauraki-Waikato):Tēnā koe. Tēnei e tāpiri atu aku mihi ki a koutou Ngātikahu ki Whangaroa kua tae mai nei i waenganui i a tātau mō tēnei whiriwhiri kōrero mō tō koutou kerēme. Anei te tino mihi rawa atu ki a koutou katoa. I rongo au ki ngā kōrero o taku hoa a Kelvin me ngā āhuatanga e pā ana ki ā koutou kerēme ngā āhuatanga ki tō peka o te motu. Ka tika kei ngā whiti tuawaru atu ki te tekau o tō koutou tutukitanga ngā whakarāpopoto kōrero mō ngā hītori e pā ana ki te take tā koutou take ā me ngā whakaaetanga a Te Karauna.Kua mōhio pai koutou i roto i tēnei taupatupatu he whakaaro anō e pā ana ki ngā whakapāha atu a Te Karauna. Tēnā pea māku hei whakarāpopoto ētehi o aku nei whakaaro ki tērā ka tāpiri atu ki ngā kōrero a te mema a Nuk Kōrako. E tika ana ka tau ki tēnei wā ko te whakapāha atu te mea hei whakatōpū me kī ngā toimahatanga i roto i ngā kerēme pēnei i roto i ngā ture o te Pākehā kia kaua e wareware kia kaua e wareware! Atu ki tērā ko te mahi nunui hei whakatinanahia hei whakatinanhia kia kaua e noho he kōrero i runga i te pepa me whakahuatia ngā hua o ā koutou kerēme nō reira ka titiro ake ki ā koutou nei whakapāha i te whārangi 14 o ō koutou pire.Tēnā pea e Te Minita me whakatikatika te taitara i te tuatahi. Atu ki tērā tēnei te wairua o te kōrero. E hiahia ana au ki te pānui mō ngā tamariki mokopuna. Kei a rātau ngā mea nunui hei whakatōpū mai he aha ngā mahi a ngā mātua tūpuna kia haria mai tēnei kaupapa ki Te Pāremata anā! Tēnei te whakapāha atu a Te Karauna ki ngā whānau ngā hapū me te iwi o Ngāti Kahu ki Whangaroa ki ō koutou tūpuna me ō koutou mokopuna. E tuku whakapāha ana Te Karauna mō tāna kore whakatutuki i ōna herenga ki a Ngātikahu ki Whangaroa i raro i te Tiriti o Waitangi.He tino roa rawa te wā i pau eTe Karauna he whakatutuki i runga i te tika o ō koutou whakamau roa tino ngau kino hoki. E āhukahuka ana Te Karauna he kino te pānga o taua hapa ki ngā whakatupuranga maha o Ngātikahu ki Whangaroa. E kaha whakapāha ana Te Karauna mō te mamae me te whakamau haere tonu ki a Ngātikahu ki Whangaroa e pupū mai ana i tā Te Karauna tango i ngā whenua tūwhene me tāna whakatewhatewha auroa i ngā tauwhitinga whenua i mua i te Tiriti o Waitangi. E whakapāha hoki ana mō te pānga kino o ngā ture whenua Māori ki ngā whenua o Ngātikahu ki Whangaroa me tā Te Karauna tango whenua mai i a Ngātikahu ki Whangaroa mō ngā mahi nunui me te tohu i te tirohanga whenua. E kaha pōuri ana Te Karauna mō ngā pānga tāpiripiri o āna mahi tērā i tango i a Ngātikahu ki Whangaroa ōna pae hira ngā wāhi tapu me ngā urupā o ō koutou tūpuna ā ko te mutunga iho tata kore nei ō koutou whenua.I whakatūria e Te Karauna ngā ture me ngā kaupapa here taka kino i tukituki i te oranga o Ngātikahu ki Whangaroa. I tīkai hoki te rangatiratanga o Ngātikahu ki Whangaroa. E kaha pōuri ana anō hoki Te Karauna mō āna mahi tērā i whai tākoha atu ki te ngaromanga o te tino rangatiratanga o Ngātikahu ki Whangaroa. I tūkino rā hoki i ngā hangahanga ā iwi o Ngātikahu ki Whangaroa. Tēnei te mea nunui ki a au nei. I rīpenata ana Te Karauna mō āna tūkino ō mua i whakawhiua ki runga i a koutou. Mā tēnei whakataunga e tūmanako ana Te Karauna ki te whakaora i tōna hōnore me te hiki i te wairua whakamau tika o Ngātikahu ki Whangaroa. E tāria ana e Te Karauna te hanga i tētehi whanaungatanga hōu mau roa tonu ki a Ngātikahu ki Whangaroa. Ko te ngākau pono te wairua whakaute tētehi i tētehi te kōtuinga me ngā mātāpono o te Tiriti o Waitangi ngā pūtake.Nō reira kua kapohia ēnei kupu i roto i ngā pukapuka o Te Pāremata nei mō ō koutou tamariki mokopuna. Ka nui te mihi aroha ki a koutou. Ka tatari mātau ngā mema mō tēnei take kia haria mai ki mua i te aroaro o Te Komiti Whiriwhiri Māori kia āta titiro ki ngā wāhanga katoa o te pire nei. Nō reira tēnā tātau katoa.[Greetings. I add my acknowledgments to you Ngātikahu at Whangaroa who have arrived here amongst us for the debate about your claims. Here then are my profound congratulations to you. I heard the sentiments expressed by my colleague Kelvin Davis about the circumstances of your claim and those that relate to your part of the country. Quite correct! A summary of historical accounts relating to your issue as well as the acknowledgments by the Crown are in clauses 8 to 10.Of course you are very much awarethatthrough this debate there is another view about the Crown’s apology. Perhaps I should summarise some of my views and addthemto the contributionsmadeby the member Nuk Kōrako. It is appropriate that the apology is settled at this point in time as a mechanism to bring together burdens shall we say into claims and legislation like this so they are not overlooked and forgotten. Beyond that implementing it and making it a reality is the important thing so it doesnot remain as mere words on paper; make your claims bear fruit therefore examinetheapology to youon page 14 of your bill.Amending the title might be the first thing Minister. Beyond that this is the spirit of the statement. I want it for the children and grandchild to read. They have important things to bring together: what did parents and grandparents bring before Parliament about this matter? There you are! This apology by the Crown to families subtribes and people of Ngātikahu at Whangaroa to your ancestors and grand children. The Crown submits an apology for not fulfilling its obligations to Ngātikahu at Whangaroa under the Treaty of Waitangi.It has taken the Crown a very long time to address the situation because you have suffered and felt the hurt over a very long period. The Crown recognises how badly the omission impacts upon the many descendants of Ngātikahu at Whangaroa that welled up when the Crown took possession of surplus lands and held prolonged investigations of lands under the Treaty of Waitangi. It apologises also for how Māori land legislation has impacted badly on lands owned by Ngātikahu at Whangaroa and on how the Crown took land away from Ngātikahu at Whangaroa for important projects. The Crown is very remorseful for the roll-on effect caused by its acts of taking possession of Ngātikahu at Whangaroa’s significant sites the sacred places and burial lands of your ancestors that eventally left you virtually landless.The Crown establishedActs and policies that impacted badly on the well-being of Ngātikahu at Whangaroa. The Crown is also very remorseful that it contributed to Ngātikahu at Whangaroa’s loss of self-determinationwhich impacted badly on how Ngātikahu at Whangaroa could develop itself. This is something that I value greatly! The Crown records its past atrocities and casts these upon you. The Crown hopes that this settlement will restore its honour and in so doing fittingly uplift Ngātikahu at Whangaroa spiritually. The Crown plans to create a new and lasting relationship with Ngātikahu at Whangaroa with a sense of integrity and goodwill of one with the other interlaced with the principles of the Treaty of Waitangi.So these words have been captured in theHansard for your children and grandchildren. There is much empathy for you collectively. We the members await the arrival of this matter before the Māori Affairs Committee so that all parts of this bill can be examined. My appreciation to us all.]